CELEX: 62020CA0711
Language: ga
Date: 2022-03-24 00:00:00
Title: Cás C-711/20: Breithiúnas na Cúirte Breithiúnais (an Deichiú Dlísheomra) an 24 Márta 2022 (iarraidh ar réamhrialú ón Nejvyšší správní soud – Poblacht na Seice) – TanQuid Polska Sp. z o. o. v Generální ředitelství cel (Tarchur chun réamhrialú – Dleachtanna máil – Treoir 92/12/CE – Airteagal 4 – Gluaiseacht táirgí faoi fhionraí dleachta máil – Coinníollacha – Airteagail 6 agus 20 – Táirgí a chur ar fáil lena dtomhailt – An doiciméad riaracháin tionlacain a fhalsú – Sárú nó neamhrialtacht a rinneadh le linn ghluaiseacht na dtáirgí atá faoi scéim fionraíochta dleachta máil – Táirgí a bhaint go neamhrialta as córas fionraíochta – Faighteoir gan eolas faoin ngluaiseacht – Calaois arna déanamh ag tríú páirtí – Airteagal 13(a) agus Airteagal 15(3) – Ráthaíocht éigeantach maidir le gluaiseacht – Réim)

16.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 198/8
            
         
      Breithiúnas na Cúirte Breithiúnais (an Deichiú Dlísheomra) an 24 Márta 2022 (iarraidh ar réamhrialú ón Nejvyšší správní soud – Poblacht na Seice) – TanQuid Polska Sp. z o. o. v Generální ředitelství cel
      (Cás C-711/20) (1)
      
      (Tarchur chun réamhrialú - Dleachtanna máil - Treoir 92/12/CE - Airteagal 4 - Gluaiseacht táirgí faoi fhionraí dleachta máil - Coinníollacha - Airteagail 6 agus 20 - Táirgí a chur ar fáil lena dtomhailt - An doiciméad riaracháin tionlacain a fhalsú - Sárú nó neamhrialtacht a rinneadh le linn ghluaiseacht na dtáirgí atá faoi scéim fionraíochta dleachta máil - Táirgí a bhaint go neamhrialta as córas fionraíochta - Faighteoir gan eolas faoin ngluaiseacht - Calaois arna déanamh ag tríú páirtí - Airteagal 13(a) agus Airteagal 15(3) - Ráthaíocht éigeantach maidir le gluaiseacht - Réim)
      (2022/C 198/12)
      Teanga an cháis: an tSeicis
      
         An chúirt a rinne an tarchur
      
      Nejvyšší správní soud
      
         Páirtithe sna príomhimeachtaí
      
      
         Iarratasóir: TanQuid Polska Sp. z o. o.
      
         Cosantóir: Generální ředitelství cel
      
         An chuid oibríochtúil
      
      Ní mór Treoir 92/12/CEE ón gComhairle an 25 Feabhra 1992 maidir leis na socruithe ginearálta i gcomhair táirgí atá faoi réir dleacht mháil agus maidir le táirgí den sórt sin a shealbhú agus a bhogadh agus faireachán a dhéanamh orthu, arna leasú le Treoir 94/74/CE ón gComhairle an 22 Nollaig 1994 a léirmhíniú sa chiall gurb ionann cur chun bealaigh, ag coimeádaí údaraithe, na dtáirgí máil, faoi chuimsiú doiciméid tionlacain agus ráthaíocht éigeantach, agus gluaiseacht táirgí atá faoi fhionraí dleachta máil, de réir bhrí Airteagal 4(c) den treoir sin, d’ainneoin nárbh eol don fhaighteoir a luaitear sa dhoiciméad tionlacain agus sa ráthaíocht sin, de bharr iompar calaoiseach de thríú pháirtí, gur seoladh na táirgí sin chuige, a mhéid nach bhfuil an méid sin nó aon neamhrialtacht nó sárú eile tugtha faoi deara ag údaráis inniúla an Bhallstáit lena mbaineann.
      Cé go sonraítear, sa ráthaíocht éigeantach arna cruthú ag an gcoimeádaí údaraithe chun críocha an chur chun bealaigh seo, ainm an fhaighteora údaraithe, ach ní a stádas mar oibreoir cláraithe, níl aon éifeacht ag an imthoisc sin ar chineál dleathach na gluaiseachta sin.
      
         (1)  IO C 88, 15.03.2021